ב"ה

15.7.18, ג' מנחם אב, תשע"ח

**מרכז יח"ס – יחידת סיוע לסטודנטים עם לקויות למידה וקשיים בלמידה**

"אין לך דבר בלתי-שווה מיחס שווה לבלתי-שווים." (הרבי מקוצק)

המכללה גאה בציבור הסטודנטים, שלומדים במסלולים ובתכניות הלימודים השונים והמגוונים, שחותרים למצוינות בלימודים ובהוראה, מתוך הכרה בכישורים הייחודיים של כל אחד .

מרכז יח"ס קיים מזה שנים, במטרה לתת מענה לסטודנטים שזקוקים לסיוע כדי לסיים בהצלחה את הלימודים האקדמיים ולמצות את כישוריהם בשדה החינוך. לפעילויות המרכז שותפים מרצים וסטודנטים עמיתים, שעובדים מתוך הערכה וכבוד לסטודנט ושמירה על זכויות הפרט.

**צוות מרכז יח"ס**

ד"ר זהבה ביגמן, ראש מרכז התמיכה - 050-7948769, bigman@shaanan.org

גב' מיכל בלאו, דיקנית הסטודנטים - 055-6603587, michalblau1971@walla.com

יח"ס באתר המכללה: [**http://shaanan.ac.il/?page\_id=10618**](http://shaanan.ac.il/?page_id=10618)

**\* שירותים הניתנים במרכז יח"ס:**

1. **סדנאות תגבור**: לסדנאות אלו תרומה מורגשת להצלחה בלימודים האקדמיים וגם בהכשרה המקצועית. בסדנה נוצר קשר אישי עם המדריכה ומתבצע ליווי שנמשך מעבר למפגשים.

פרטים לגבי הסדנאות שייפתחו יפורסמו בהמשך, בהתאם לצרכי הסטודנטים והרכבי קבוצות.

כל הסדנאות יתקיימו בימי שלישי, בזמן של הרצאה 6, בקבוצות שונות לסטודנטים ולסטודנטיות.

1. **חונכות עמיתים**: עבור סטודנטים שזקוקים לעזרה או לתמיכה בקורסים האקדמיים.

פירוט לגבי מערך החונכות במסמך מצורף.

1. **התאמות בדרכי היבחנות** עבור סטודנטים עם לקויות למידה, בכפוף להמלצות אבחון דידקטי קביל ובאישור יח"ס.
2. **מעקב אחרי ההתקדמות** של הסטונדטים המגיעים ליחידה, ומתן ייעוץ ותמיכה אישית בעת הצורך.
3. **צוות מרכז יח"ס זמין לפניות / שיחות בתיאום מראש.**

\* השירותים יינתנו בכפוף לתקנון המכללה

**זכאות לקבלת סיוע מיח"ס**

1. פניה עצמית – סטודנט רשאי לפנות בעצמו, אם מרגיש קושי בתחום האקדמי או האישי.
2. הפניה בעקבות אבחון לקויות למידה או אבחון פסיכו-דידקטי – חלק משירותי יח"ס ניתנים רק בהתאם להמלצות באבחונים קבילים. מומלץ שכל סטודנט שיש ברשותו מסמך כזה, ימסור אותו ליח"ס, ביחד עם טופס ההפניה ליח"ס וטופס ויתור סודיות, לקבלת התייחסות הולמת. הטפסים הרלוונטיים באתר המכללה –

**תהליך ההפניה ליח"ס**

* ההפניה הינה דרך ראש יח"ס או דיקנית הסטודנטים. על הסטודנט למלא טופס ויתור סודיות וטופס הפניה, ובו תיאור סיבת ההפניה. יש לצרף העתק של דו"ח אבחון ומסמכים רלוונטיים נוספים. הטפסים נמצאים באתר המכללה, בלשונית מרכז התמיכה **<http://shaanan.ac.il/?page_id=10618>** .
* **יש להגיש את ההפניות והמסמכים בגרסה מודפסת (לא במייל), עד 4.11.18, כ"ו חשון, תשע"ט**.
* ניתן להגיש את המסמכים להניה במזכירות, לדקנית הסטודנטים (מיכל בלאו), או לראש יח"ס (ד"ר זהבה ביגמן).
* צוות המרכז דן בכל פניה, בהתאם לנסיבות האישיות ויזמן את הסטודנט לשיחת היכרות ולבניית תוכנית התערבות מתאימה.

**התאמות בדרכי היבחנות**

* התאמות בדרכי היבחנות ניתנות לסטודנטים עם לקויות למידה, בהתאם לאבחנה באבחון קביל.
* אבחון קביל – אבחון לקויות למידה, אבחון דידקטי או פסיכו-דידקטי, שנערך בחמש שנים האחרונות על-ידי מאבחן מוסמך.
* ההתאמות הניתנות הולמות את דרישות המכללה ומסלולי ההכשרה ואינן בהכרח זהות להתאמות הניתנות על-ידי משרד החינוך לבחינות הבגרות. מטרת ההתאמות בדרכי ההיבחנות הינה לאפשר לסטודנט להפגין את הידע שלו ואת יכולתו לעמוד בדרישות האקדמיות של הקורסים, מבלי לפגוע ברמה האקדמית של הקורס או במהותו.
* בכל המקרים (למעט מקרים מיוחדים), ההתאמות הניתנות כוללות תוספת זמן של 25%- בכל המבחנים, והקראת שאלון המבחן - באנגלית בלבד. המכללה לא מאפשרת התאמות הכרוכות בשינוי תוכן המבחן או אופן כתיבתו.
* התאמות בדרכי היבחנות ניתנות עבור המבחנים הבאים:
* מבחני בקיאות
* מבחני סוף סמסטר
* מבחני אמצע סמסטר באנגלית EAP.

לא יינתנו התאמות עבור בחנים באמצע סמסטר או במטלות כיתתיות שוטפות.

* החלטה לגבי הזכאות להתאמות בדרכי היבחנות תתקבל לאחר עיון באבחון הקביל וראיון אישי עם הפונה.
* כל סטודנט הזכאי להתאמות בדרכי ההיבחנות יקבל אישור כתוב מיח"ס (כרטיס מנוילן), אותו עליו להראות למרצים הרלוונטיים. על הסטודנט להראות את האישור למרצה או למשגיח, לפני תחילת המבחן, בכדי לזכות בהתאמה למבחן זה.
* הקראת שאלון מבחן באנגלית – על כל סטודנט להציג את כרטיס ההתאמות למרצה בקורס אנגלית, שבועיים לפני מועד המבחן, בכדי לאפשר היערכות ראויה.
* ניתן יהיה לקבל התאמות במבחן אמצע באנגלית, רק עם המסמכים יוגשו עד לתאריך 4.11.18, כ"ו חשון, תשע"ט.
* מבחני בקיאות: פונים חדשים יקבלו אישור התאמות, החל ממבחן הבקיאות בתאריך 4.12.18, כ"ו כסלו, תשע"ט, רק אם המסמכים יוגשו עד לתאריך 4.11.18, כ"ו חשון, תשע"ט.
* במקרה של אובדן / שכחת הכרטיס יסופק כרטיס חדש תמורת 20 ₪, תוך שבוע ימים.
* לא תהיה אפשרות לקבל התאמות בדרכי ההיבחנות ללא אישור יח"ס, החתום על-ידי ראש יח"ס, ד"ר זהבה ביגמן.

מרכז יח"ס מברך את הסטודנטים הותיקים והחדשים

ומאחל לכולם הצלחה בלימודים האקדמיים ובהכשרה המקצועית